
Către




Biroul Permanent al Camerei Deputaţilor
Vă înaintăm, alăturat, raportul comun asupra proiectului de Lege pentru aprobarea Ordonanței de urgență a Guvernului nr.38/2013 privind finanțarea Autorității Naționale pentru Restituirea Proprietăților, trimis Comisiei pentru administraţie publică, amenajarea teritoriului şi echilibru ecologic şi Comisiei pentru buget, finanţe şi bănci pentru examinare pe fond, cu adresa nr. PL.x204 din 19 iunie 2013.

	PREŞEDINTE,


	        PREŞEDINTE,

	GHEORGHE DRAGOMIR
	            MARIN ALMĂJANU

R A P O R T      C O M U N
asupra proiectului de Lege pentru aprobarea Ordonanței de urgență a Guvernului nr.38/2013 privind finanțarea Autorității Naționale pentru Restituirea Proprietăților

În conformitate cu prevederile art.95 şi 115 din Regulamentul Camerei Deputaţilor, republicat, Comisia pentru administraţie publică, amenajarea teritoriului şi echilibru ecologic şi Comisia pentru buget, finanţe şi bănci au fost sesizate, prin adresa nr. PL.x 204 din 19 iunie 2013, cu dezbaterea pe fond în procedură de urgenţă, a proiectului de Lege pentru aprobarea Ordonanței de urgență a Guvernului nr.38/2013 privind finanțarea Autorității Naționale pentru Restituirea Proprietăților.
Camera Deputaţilor este prima Cameră sesizată potrivit prevederilor art.75 din Constituţia României, republicată şi ale art.92 din Regulamentul Camerei Deputaţilor, republicat. 


La întocmirea prezentului raport comun Comisiile au avut în vedere avizul favorabil al Consiliului Legislativ (nr.328/25.04.2013)

Proiectul de lege are ca obiect de reglementare modificarea Ordonanţei de urgenţă a Guvernului nr.25/2007 privind stabilirea unor măsuri pentru reorganizarea aparatului de lucru al Guvernului şi a Ordonanţei de urgenţă a Guvernului nr.96/2012 privind stabilirea unor măsuri de reorganizare în cadrul administraţiei publice centrale şi pentru modificarea unor acte normative, în sensul finanţării Autorităţii Naţionale pentru Restituirea Proprietăţilor direct de la bugetul de stat şi nu de la bugetul de stat prin bugetul Secretariatului General al Guvernului.
În conformitate cu prevederile art.61 şi 63 din Regulamentul Camerei Deputaţilor, republicat, membrii celor două comisii sesizate în fond au examinat proiectul de lege în şedinţe separate, respectiv Comisia pentru administrație publică, amenajarea teritoriului și echilibru ecologic a dezbătut proiectul de lege în data de 25 iunie 2013 și Comisia pentru buget, finanțe și bănci în data de 26 iunie 2013.
La dezbateri au fost prezenţi 32 deputaţi, din totalul de 32 membri ai Comisiei pentru buget, finanţe şi bănci şi 30 deputaţi, din totalul de 33 membri ai Comisiei pentru administraţie publică, amenajarea teritoriului şi echilibru ecologic.
Comisiile propun Plenului Camerei Deputaţilor, cu majoritate de voturi, adoptarea proiectului de lege în forma prezentată de Guvern.

Proiectul de lege face parte din categoria legilor ordinare, conform art.76 alin.(2) din Constituţia României, republicată.
	PREŞEDINTE,


	           PREŞEDINTE,

	GHEORGHE DRAGOMIR
	MARIN ALMĂJANU



	
	

	SECRETAR,


	            SECRETAR,



	MIHAI - AUREL DONŢU
	ION – MARCEL CIOLACU



Consilier parlamentar, Luminiţa Ana Ghiorghiu
Consilier parlamentar, Roxana Feraru                                                                                                     

